Преспа (село)
Преспа (също Пряспа) е село в Североизточна България. То се намира в община Балчик, област Добрич.

География 
Село Преспа се намира в равнинен район. Разположено е на 3 километра на север от с. Сенокос на пътя Добрич –
Балчик, от които е на равни разстояния (по 18 километра от двата града).

История 
Оригиналното название на селото е Карлъбейкьой (от тюркското прилагателно „карлъ“ – снежно, „бей“ – господар и „кьой“ – село: в превод нещо като „Село на снежния господар“). За района е характерна типична за Добруджа описателна топонимия от тюркски произход. Налагането ѝ в случая идва от гагаузкото население в района (гагаузите са наследници на тюркски племена, най-вероятно на куманите, които по тази причина говорят език от групата, в която попада турския).

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 
Доколкото гагаузкото население може да се представи като част от автоктонното население на района през времето, когато интензивно се заселва с български изселници от Котленско и други български области (XIX век), гагаузите са православни християни, някога под прякото ръководство на гръцката патриаршия в Цариград, откъдето вероятно са получили религиозната си принадлежност, а не на Българската православна църква. Затова църковният език на немалка част от населението е бил старогръцкият. Сега обаче от тази практика няма следи и жителите изповядват православието в лоното на Българската православна църква. Други религии в селото не са застъпени.

Личности 
 Желю Добрев (1940 – 2016), български политик от БКП, председател на асоциация НАПС към Министерство на земеделието и горите.

Източници 

Села в област Добрич
Населени места в община Балчик